Ehdotus: neuvoston asetus, Taiwanista peräisin olevien kirjoitettavien CD-levyjen tuonnissa 13 päivänä kesäkuuta 2002 neuvoston asetuksella (EY) N:o 1050/2002 käyttöön otettujen polkumyyntitullien kumoamisesta ja niiden palauttamisen tai peruuttamisen sallimisesta sekä Intiasta peräisin olevien kirjoitettavien CD-levyjen tuonnissa 2 päivänä kesäkuuta 2003 neuvoston asetuksella (EY) N:o 960/2003 käyttöön otettujen tasoitustullien kumoamisesta, niiden palauttamisen tai peruuttamisen sallimisesta ja menettelyn päättämisestä niiden osalta /* KOM/2007/0561 lopull. */





[pic] | EUROOPAN YHTEISÖJEN KOMISSIO | Bryssel 2.10.2007 KOM(2007) 561 lopullinen Ehdotus: NEUVOSTON ASETUS, Taiwanista peräisin olevien kirjoitettavien CD-levyjen tuonnissa 13 päivänä kesäkuuta 2002 neuvoston asetuksella (EY) N:o 1050/2002 käyttöön otettujen polkumyyntitullien kumoamisesta ja niiden palauttamisen tai peruuttamisen sallimisesta sekä Intiasta peräisin olevien kirjoitettavien CD-levyjen tuonnissa 2 päivänä kesäkuuta 2003 neuvoston asetuksella (EY) N:o 960/2003 käyttöön otettujen tasoitustullien kumoamisesta, niiden palauttamisen tai peruuttamisen sallimisesta ja menettelyn päättämisestä niiden osalta (komission esittämä) PERUSTELUT EHDOTUKSEN TAUSTA | Ehdotuksen perustelut ja tavoitteet Ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 21 päivänä joulukuuta 2005 annetulla neuvoston asetuksella (EY) N:o 2117/2005, jäljempänä ’polkumyyntiä koskeva perusasetus’, ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annetun neuvoston asetuksen (EY) N:o 2026/97, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004, jäljempänä ’tukien vastainen perusasetus’, soveltamista menettelyissä, jotka koskevat Taiwanista peräisin olevien kirjoitettavien CD-levyjen tuonnissa käyttöön otettuja polkumyyntitulleja ja Intiasta peräisin olevien kirjoitettavien CD-levyjen tuonnissa käyttöön otettuja tasoitustulleja. | Yleinen tausta Ehdotus perustuu polkumyyntiä koskevan perusasetuksen ja tukien vastaisen perusasetuksen soveltamiseen ja on tulosta tutkimuksesta, joka tehtiin polkumyyntiä koskevassa perusasetuksessa ja tukien vastaisessa perusasetuksessa säädettyjä aineellisia ja menettelyjä koskevia vaatimuksia noudattaen. | Nykyiset säännökset ehdotuksen alalla Ehdotuksen alalla ei ole voimassa olevia säännöksiä. | Johdonmukaisuus unionin muiden politiikkojen ja tavoitteiden kanssa Ei sovellettavissa. | INTRESSITAHOJEN KUULEMINEN JA VAIKUTUSTEN ARVIOINTI | Intressitahojen kuuleminen | Menettelyjen osapuolet ovat polkumyyntiä koskevan perusasetuksen ja tukien vastaisen perusasetuksen säännösten mukaisesti jo saaneet tilaisuuden puolustaa etujaan tämän tutkimuksen yhteydessä. | Asiantuntijatiedon käyttö | Ulkopuolista asiantuntemusta ei tarvittu. | Vaikutusten arviointi Tämä ehdotus on tulosta polkumyyntiä koskevan perusasetuksen ja tukien vastaisen perusasetuksen soveltamisesta. Polkumyyntiä koskevassa perusasetuksessa ja tukien vastaisessa perusasetuksessa ei säädetä yleisestä vaikutusten arvioinnista, mutta niissä on kattava luettelo edellytyksistä, jotka on arvioitava. | EHDOTUKSEN OIKEUDELLISET NÄKÖKOHDAT | Ehdotetun toimen lyhyt kuvaus Komissio julkaisi 22. maaliskuuta 2007 Euroopan unionin virallisessa lehdessä ilmoituksen[1] Taiwanista peräisin olevien kirjoitettavien CD-levyjen tuontiin sovellettavien polkumyyntitoimenpiteiden osittaisen välivaiheen tarkastelun ja Intiasta peräisin olevien kirjoitettavien CD-levyjen tuontiin sovellettavien tasoitustoimenpiteiden osittaisen välivaiheen tarkastelun vireillepanosta. Komission omasta aloitteesta vireille pannuissa tarkasteluissa tutkitaan ainoastaan yhteisön etua. Oheinen komission ehdotus neuvoston asetukseksi sisältää yhteisön etua koskevat lopulliset päätelmät. Jäsenvaltioita kuultiin polkumyyntikomiteassa ja tukien vastaisessa komiteassa 6. syyskuuta 2007. Jäsenvaltiot kannattivat yleisesti ehdotettua toimintatapaa. Ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian. | Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6. lokakuuta 1997 annettu neuvoston asetus (EY) N:o 2026/97, sellaisena kuin se on viimeksi muutettuna 8. maaliskuuta 2004 annetulla neuvoston asetuksella (EY) N:o 461/2004 (’tukien vastainen perusasetus’). | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu edellä mainituissa polkumyyntiä koskevassa perusasetuksessa ja tukien vastaisessa perusasetuksessa eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteessa tavoitteeseen, ei sovelleta. | Sääntelytavan valinta | Ehdotettu säädöslaji: asetus. | Muut säädöslajit eivät tule kyseeseen seuraavasta syystä: Edellä mainituissa polkumyyntiä koskevassa perusasetuksessa ja tukien vastaisessa perusasetuksessa ei säädetä muista vaihtoehdoista. | TALOUSARVIOVAIKUTUKSET | Ehdotuksella on vaikutuksia yhteisön talousarvioon. Toimenpiteet kumotaan takautuvasti. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti. | 1. Ehdotus: NEUVOSTON ASETUS, Taiwanista peräisin olevien kirjoitettavien CD-levyjen tuonnissa 13 päivänä kesäkuuta 2002 neuvoston asetuksella (EY) N:o 1050/2002 [2] käyttöön otettujen polkumyyntitullien kumoamisesta ja niiden palauttamisen tai peruuttamisen sallimisesta sekä Intiasta peräisin olevien kirjoitettavien CD-levyjen tuonnissa 2 päivänä kesäkuuta 2003 neuvoston asetuksella (EY) N:o 960/2003 [3] käyttöön otettujen tasoitustullien kumoamisesta, niiden palauttamisen tai peruuttamisen sallimisesta ja menettelyn päättämisestä niiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [4] , jäljempänä ’polkumyyntiä koskeva perusasetus’, ja erityisesti sen 11 artiklan 3 kohdan, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annetun neuvoston asetuksen (EY) N:o 2026/97, jäljempänä ’tukien vastainen perusasetus’ [5] , ja erityisesti sen 19 artiklan, ottaa huomioon komission ehdotuksen, jonka se on tehnyt neuvoa-antavaa komiteaa kuultuaan, sekä katsoo seuraavaa: A. MENETTELY 2. Voimassa olevat toimenpiteet ja tarkastelun kohde 3. Taiwanista peräisin olevien kirjoitettavien CD-levyjen tuonnissa sovellettavat lopulliset polkumyyntitullit otettiin käyttöön 18 päivänä kesäkuuta 2002 [6] , jäljempänä ’alkuperäinen polkumyynnin vastainen menettely’. Tullit vaihtelivat 17,7 prosentista 38,5 prosenttiin. Toimenpiteet raukesivat 18 päivänä kesäkuuta 2007. [7] 4. Intiasta peräisin olevien CD-R-levyjen tuonnille määrättiin lopulliset tasoitustullit 5 päivänä kesäkuuta 2003 [8] , jäljempänä ’alkuperäinen tukien vastainen menettely’. Tullien suuruus oli 7,3 prosenttia. 5. CD-R-levyjen tuontia Kiinan kansantasavallasta, Hongkongista ja Malesiasta koskevat aiemmat tutkimukset 6. Komissio päätti 3 päivänä marraskuuta 2006 tekemällään päätöksellä 2006/753/EY[9], jäljempänä ’menettelyn päättämistä koskeva päätös’, Kiinan kansantasavallasta, jäljempänä ’Kiina’, Hongkongista ja Malesiasta peräisin olevien kirjoitettavien CD-levyjen, jäljempänä ’CD-R-levyt’, tuontia koskevan polkumyynnin vastaisen menettelyn, koska toimenpiteiden käyttöön ottamiselle ei ollut yhteisön etuun liittyviä perusteluja. Katsottiin, että pienen markkinaosuutensa vuoksi yhteisön tuotannonala ei todennäköisesti hyötyisi merkittävästi toimenpiteiden käyttöön ottamisesta. Sen vuoksi toimenpiteiden käyttöön ottamista pidettiin suhteettomana verrattuna tuojille, jakelijoille, vähittäismyyjille ja kuluttajille aiheutuviin huomattaviin kielteisiin vaikutuksiin. 7. Tarkastelun vireillepano 8. Komissio julkaisi 22 päivänä maaliskuuta 2007 Euroopan unionin virallisessa lehdessä ilmoituksen Taiwanista peräisin olevien kirjoitettavien CD-levyjen tuontiin sovellettavien polkumyyntitoimenpiteiden osittaisen välivaiheen tarkastelun ja Intiasta peräisin olevien kirjoitettavien CD-levyjen tuontiin sovellettavien tasoitustoimenpiteiden osittaisen välivaiheen tarkastelun vireillepanosta, jäljempänä ’vireillepanoilmoitus’ [10] . 9. Komission omasta aloitteestaan vireille panemat tarkastelut rajoittuvat kumpikin yhteisön edun tutkimiseen, ja niihin liittyvillä päätöksillä on mahdollisesti takautuva vaikutus 5 päivästä marraskuuta 2006 eli menettelyn päättämistä koskevan päätöksen voimaantulosta. Menettelyjen tehokkuuden vuoksi CD-R-levyjen tuontiin Taiwanista sovellettavia polkumyyntitulleja ja CD-R-levyjen tuontiin Intiasta sovellettavia tasoitustulleja koskevat tarkastelut yhdistettiin samaan tutkimukseen. 10. Kuten edellä todetaan, Taiwanista peräisin olevassa tuonnissa käyttöön otetut polkumyynnin vastaiset toimenpiteet raukesivat 18 päivänä kesäkuuta 2007. Sen vuoksi Taiwania koskeva tarkastelu on lopetettu. Tarkastelu jatkui kuitenkin virallisesti kyseiseen päivään asti, ja komissio harkitsi erityisesti 5 päivän marraskuuta 2006 ja 18 päivän kesäkuuta 2007 välisenä aikana maksettujen tullien kumoamista takautuvasti. 11. Menettelyjen tehokkuuden vuoksi ja toimiensa yleisen johdonmukaisuuden varmistamiseksi komissio yhdisti molempien tarkastelujen päätelmät tähän asetukseen. 12. Menettelyn osapuolet 13. Komissio ilmoitti virallisesti yhteisön tuottajille, tuojille ja käyttäjille sekä taiwanilaisille ja intialaisille viejille ja niiden edustajille menettelyn vireillepanosta. Kaikille asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. Koska tarkastelut oli rajattu yhteisön etua koskeviin näkökohtiin, komissio pyysi ainoastaan yhteisöön sijoittautuneita osapuolia, eli yhteisön tuottajia, tuojia ja käyttäjiä, täyttämään kyselylomakkeen. Kyselyyn saatiin vastaukset yhdeltä tuottajalta, 14 tuojalta ja 10 käyttäjältä. 14. Lisäksi komissio vastaanotti kirjeen Euroopan CD-R-levyjen tuottajien komitealta (Committee of European CD-Rs Manufacturers, jäljempänä ’CECMA’), joka edusti valituksen tekijää alkuperäisissä polkumyynnin ja tukien vastaisissa menettelyissä sekä menettelyn päättämistä koskevalla päätöksellä päätetyssä menettelyssä, samoin kuin menettelyn päättämistä koskevassa päätöksessä tarkoitetun yrityksen D aikaisemmalta edustajalta. 15. Komission yksiköille esittivät huomautuksiaan myös muut asianomaiset osapuolet, varsinkin yhden intialaisen viejän jakelijat ja tavarantoimittajat. 16. Komission yksiköt tarkastelivat asianmukaisesti kaikki asianomaisten osapuolten esittämät huomautukset ja perustelut. Yhteisön tuotantoa koskevan tilanteen vuoksi tämän tarkastelun päätelmät rajataan kuitenkin ainoastaan yhteisön tuotannonalan edun määrittämiseen. 17. Tutkimusajanjakso 18. Yhteisön etuun liittyviä näkökohtia koskeva tutkimus kattoi 1 päivän tammikuuta 2006 ja 31 päivän joulukuuta 2006 välisen ajanjakson, jäljempänä ’tutkimusajanjakso’. Yhteisön edun määrittämisen kannalta merkittävien kehityssuuntausten tarkastelu kattoi 1 päivän tammikuuta 2003 ja tutkimusajanjakson päättymisen välisen ajan, jäljempänä ’tarkastelujakso’. 19. Tarkasteltavana oleva tuote ja samankaltainen tuote 20. Tarkasteltavana oleva tuote 21. Tarkasteltavana olevana tuotteena ovat Intiasta peräisin olevat kirjoitettavat CD-levyt (CD-R-levyt), jäljempänä ’tarkasteltavana oleva tuote’, jotka luokitellaan tällä hetkellä CN-koodiin ex 8523 40 11. Tämä CN-koodi on ainoastaan ohjeellinen. 22. Taiwanista peräisin olevaa samaa tuotetta tarkasteltiin 22 päivästä maaliskuuta 2007, jolloin menettelyn aloittamista koskeva ilmoitus julkaistiin, 18 päivään kesäkuuta 2007, jolloin Taiwanista peräisin olevien CD-R-levyjen tuonnissa sovellettavat tullit raukesivat. 23. Tarkasteltavana oleva tuote on polykarbonaattilevy, joka on päällystetty väriainekerroksella, heijastavalla materiaalilla ja suojakerroksella. Vaikka tällaisille levyille voidaan tallentaa tietoa useassa vaiheessa, tallennettua tietoa ei voida poistaa. Levy on digitaalimuotoiselle tiedolle tai äänelle tarkoitettu optinen tiedontallennusväline. 24. CD-R-levyjä on eri laatuja riippuen tallennetun tiedon lajista (data-CD-R ja musiikki-CD-R), tallennuskapasiteetista, heijastavan metallikerroksen koostumuksesta ja siitä, onko CD-R-levyyn painettu jotakin. Kaikenlaisilla CD-R-levyillä on samat fyysiset ja tekniset ominaisuudet sekä sama käyttötarkoitus. Tästä syystä eri tuotteiden katsotaan muodostavan yhden ainoan tuotteen. 25. Samankaltainen tuote 26. Tämän menettelyn puitteissa ei esitetty huomautuksia, joissa yhteisöön tuotujen ja siellä valmistettujen CD-R-levyjen vertailukelpoisuus olisi asetettu kyseenalaiseksi. Tällä perusteella kaikkia Intiasta tai Taiwanista peräisin olevia ja yhteisössä valmistettuja CD-R-levyjen eri lajeja pidetään samankaltaisina tuotteina polkumyyntiä koskevan perusasetuksen 1 artiklan 4 kohdan ja tukien vastaisen perusasetuksen 1 artiklan 5 kohdan mukaisesti. B. YHTEISÖN TUOTANTO JA YHTEISÖN TUOTANNONALA 1. Yhteisön tuotanto ja yhteisön tuotannonala menettelyn päättämistä koskevalla päätöksellä päätetyssä menettelyssä 27. Komission yksiköt päättelivät menettelyssä (katso menettelyn päättämistä koskevan päätöksen johdanto-osan 28 kappale sekä 58 ja sitä seuraavat kappaleet), että perusasetuksen 4 artiklan 1 kohdassa tarkoitetusta yhteisön tuotannosta vastasi 10 tuottajaa. Vain yhden niistä katsottiin muodostavan polkumyyntiä koskevan perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan (Manufacturing Advanced Media, jäljempänä ’MAM-E’). 2. Yhteisön tuotanto ja yhteisön tuotannonala näissä menettelyissä 28. Yksikään niistä tuottajista, joiden katsottiin menettelyn päättämistä koskevassa päätöksessä muodostavan yhteisön tuotannon, ei toiminut yhteistyössä tässä menettelyssä. 29. Lisäksi komissio sai näyttöä siitä, että menettelyn päättämistä koskevalla päätöksellä päätetyssä menettelyssä yhteisön tuotannonalan muodostanut ainoa yritys oli selvitystilassa. Tämä vahvistettiin yrityksen aikaisemman edustajan lähettämässä kirjeessä. Komissio vastaanotti myös kopion selvitystilan aloittamista koskevasta tuomioistuimen päätöksestä, jolla yhtiön toiminta oli lopetettu. Komission lähettämä kyselylomake palautettiin varustettuna merkinnällä ”liquidation judiciaire” (selvitystila). 30. Euroopan CD-R-levyjen tuottajien komitealta CECMA ilmoitti tukevansa toimenpiteiden voimassaolon jatkamista, mutta se ei palauttanut kyselylomaketta tai esittänyt näyttöä yhdenkään jäsenenään olevan yhteisön tuottajan puolesta. 31. Eräs toinen yritys (menettelyn päättämistä koskevassa päätöksessä tarkoitettu yritys A) ilmoitti komissiolle lopettavansa tuotantonsa yhteisössä. 32. Komissio sai vastauksen vielä menettelyn päättämistä koskevassa päätöksessä tarkoitetulta yritykseltä B. Sellaista näyttöä ei esitetty, joka olisi kumonnut menettelyn päättämistä koskevassa päätöksessä esitetyt päätelmät siitä, että yritystä B ei pitäisi sisällyttää yhteisön tuotannonalan määritelmään ja että sen tuotanto olisi suljettava yhteisön tuotannon määritelmän ulkopuolelle (katso menettelyn päättämistä koskevan päätöksen johdanto-osan 40 kappale). 33. Sen vuoksi päätellään, että yhteisön tuotannonalaa ei enää ole eikä näin ollen myöskään yhteisön etua. C. TAKAUTUVA SOVELTAMINEN 34. Edellä esitettyjen päätelmien perusteella Taiwanista peräisin olevien kirjoitettavien CD-levyjen tuonnissa sovellettavat polkumyynnin vastaiset toimenpiteet ja Intiasta peräisin olevien kirjoitettavien CD-levyjen tuonnissa sovellettavat tasoitustoimenpiteet olisi kumottava takautuvasti menettelyn päättämistä koskevan päätöksen voimaantulopäivästä. 35. Näin ollen 13 päivänä kesäkuuta 2002 annetun neuvoston asetuksen (EY) N:o 1050/2002 mukaisesti Taiwanista peräisin olevien kirjoitettavien cd-levyjen (CD-R) tuonnissa kannetut tai tileihin kirjatut lopulliset polkumyyntitullit sekä 5 päivänä marraskuuta 2006 annetun neuvoston asetuksen (EY) N:o 960/2003 mukaisesti Intiasta peräisin olevien kirjoitettavien CD-levyjen tuonnissa kannetut tai tileihin kirjatut tasoitustullit olisi palautettava tai peruutettava niiden tuotteiden osalta, jotka on luovutettu vapaaseen liikkeeseen 5 päivästä marraskuuta 2006 alkaen. 36. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti, ON ANTANUT TÄMÄN ASETUKSEN: 1 artikla Kumotaan Taiwanista peräisin olevien kirjoitettavien CD-levyjen (CD-R) tuonnissa neuvoston asetuksella (EY) N:o 1050/2002 13 päivänä kesäkuuta 2002 käyttöön otetut polkumyyntitullit sekä Intiasta peräisin olevien kirjoitettavien CD-levyjen (CD-R) tuonnissa neuvoston asetuksella (EY) 960/2003 2 päivänä kesäkuuta 2003 käyttöön otetut tasoitustullit. 2 artikla Päätetään Intiasta peräisin olevien kirjoitettavien CD-levyjen (CD-R) tuonnissa sovellettavat tukien vastaiset toimenpiteet. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Asetuksen 1 artiklaa sovelletaan 5 päivästä marraskuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL C 66, 22.3.2007, s. 16. [2] EYVL L 160, 18.6.2002, s. 2. [3] EUVL L 138, 5.6.2003, s. 1. [4] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005). [5] EYVL L 288, 21.10.1997, s. 1, sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12). [6] EYVL L 160, 18.6.2002, s. 2. [7] EUVL C 130, 12.6.2007, s. 17. [8] EUVL L 138, 5.6.2003, s. 1. [9] EUVL L 305, 4.11.2006, s. 15. [10] EUVL C 66, 22.3.2007, s. 16.